tád udasthā́lī́ṃ vaivòdakamaṇḍalúṃ vā́ nínayed yád vaí yajñásya riṣṭáṃ yád áśā́ntam ā́po vaí tásya sárvasya śā́ntir adbhír evaìnat tác chā́ntyā́ śamayati bhū́r bhúvaḥ svàr íty etā́bhir vyā́hṛtibhir etā́ vaí vyā́hṛtayaḥ sarvaprā́yaścittī́s tád anéna sárveṇa prā́yaścittiṃ kurute tā́ni kapā́lā́ni saṃcítya yátra bhasmóddhṛtaṁ syā́t tán nívaped etád evá tátra kárma